Diari Oficial de la Generalitat Valenciana


Sumari del DOGV 2868, del 13-11-1996 (1996/839905)

ORDRE de 4 de setembre de 1996, de la Conselleria de Cultura, Educació i Ciència, per la qual es modifica l'autorització del centre privat professional de dansa Mari Cruz Alcalá, de València.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2868

Data del DOGV
:   13-11-1996

Secció del DOGV
:   ALTRES DISPOSICIONS

Número del document
:   1996/839905


Data del document
:   04-09-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 4 de setembre de 1996, de la Conselleria de Cultura, Educació i Ciència, per la qual es modifica l'autorització del centre privat professional de dansa Mari Cruz Alcalá, de València.   
L'expedient l'ha iniciat el titular del centre sol·licitant l'ampliació dels llocs escolars i l'autorització genèrica per a tos els ensenyaments de dansa, tot això referit al grau mitjà, així com l'ampliació de l'autorització per a impartir aquest grau als locals de l'avinguda Blasco IbáÑez, 115, del centre.  
El centre esta autoritzat com a professional de dansa per l'Ordre de la Conselleria de Cultura, Educació i Ciència de 7 de setembre de 1994 (DOGV de 17 d'octubre). En aquesta ordre, on constaven com a locals autoritzats del centre a més a més dels del c/ d'Alginet, 8-10, els del c/ Salamanca, 20 i de l'avinguda Blasco IbáÑez, 115, s'establia que els ensenyaments de grau mitjà s'impartirien als locals del carrer d'Alginet, ja que s'hi complien tots els requisits mínims exigits per la legislació per a aquell nivell.  
Atès que es tracta d'un centre únic encara que, per drets adquirits anteriors a la nova ordenació educativa, les instal·lacions no formen part d'un únic recinte escolar i, en conseqüència, una vegada complits els mínims com a centre professional en un únic local, els altres poden ser considerats com aules addicionals vàlides tant per al grau elemental com a mitjà.  
Atesos els informes obrants a l'expedient.  
Atesos la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril) pel qual s'estableixen els requisits mínims dels centres que imparteixen ensenyaments artístics; i el Reial Decret 321/1994, de 25 de febrer, sobre autorització a centres docents privats per a impartir ensenyaments artístics.  
Fent ús de les atribucions que em confereix l'article 35 de la Llei de Govern Valencià,  
Ordene  
Modificar l'autorització del centre privat professional de dansa que més avall s'indica en els termes que s'especifiquen:  
Centre: Mari Cruz Alcalá.  
Titular: Mari Cruz Alcalá Selva.  
Codi: 86688062.  
Ensenyaments autoritzats: Grau elemental de dansa i grau mitjà de l'especialitat de dansa clàssica.  
Modificació que s'aprova: s'amplia l'autorització del grau mitjà de dansa a la totalitat d'aquests ensenyaments, d'acord al nou sistema educatiu i les normes de desenvolupament.  
S'autoritza el centre per a impartir ensenyaments de grau mitjà en el conjunt de les seues instal·lacions autoritzades.  
Capacitat autoritzada: 320 llocs escolars per al grau elemental i 90 llocs per al mitjà.  
Modificació que s'aprova: s'amplia la capacitat màxima del grau mitjà a 180 alumnes de manera provisional i fins que siga establerta la dedicació horària de les assignatures d'aquest grau, moment en què, a instància de part o d'ofici, prenent en consideració l'horari de funcionament del centre, la relació numèrica professor-alumne i la capacitat efectiva de les aules, es procedirà a establir amb caràcter definitiu el nombre de llocs escolars del centre.  
Disposició addicional  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament a la consellera de Cultura, Educació i Ciència, tal com exigeix l'article 110.3 de la Llei 30/1992.  
València, 4 de setembre de 1996  
La consellera de Cultura, Educació i Ciència  
MARCELA MIRó PÉREZ